**Туристичка организација општине Ћуприја**

**ПЛАН И ПРОГРАМ РАДА СА ФИНАНСИЈСКИМ ПЛАНОМ ЗА 2022. ГОДИНУ**

**Ћуприја, Децембар 2021.године**

**САДРЖАЈ**

|  |
| --- |
| * ОПШТИ ПОДАЦИ О ТУРИСТИЧКОЈ ОРГАНИЗАЦИЈИ ОПШТИНЕ ЋУПРИЈА |
| * ДЕЛАТНОСТ И ОПИС ПОСЛОВА |
| * УНУТРАШЊА ОРГАНИЗАЦИЈА И КАДРОВИ |
| * МИСИЈА РАЗВОЈА ТУРИСТИЧКЕ ДЕСТИНАЦИЈЕ – ОПШТИНА ЋУПРИЈА * СТРАТЕГИЈА РАЗВОЈА ТУРИЗМА * УНАПРЕЂЕЊЕ ТУРИСТИЧКЕ ПОНУДЕ КРОЗ ПРИРОДНА БОГАТСТВА И КУЛТУРНО-ИСТОРИЈСКО НАСЛЕЂЕ * РАЗВОЈ РУРАЛНОГ ТУРИЗМА |
| * ПЛАН ПРОМОТИВНИХ АКТИВНОСТИ ТУРИСТИЧКЕ ОРГАНИЗАЦИЈЕ ОПШТИНЕ ЋУПРИЈА |
| * МАНИФЕСТАЦИОНИ ТУРИЗАМ |
|  |
| ПЛАНИРАНИ ПРОЈЕКТИ |
| * ФИНАНСИЈСКИ ПЛАН |
| * ОБРАЗЛОЖЕЊЕ |

**План и програм рада Туристичке организације општине Ћуприја за 2022. Годину са финансијским планом**

**ОПШТИ ПОДАЦИ О ТУРИСТИЧКОЈ ОРГАНИЗАЦИЈИ ОПШТИНЕ ЋУПРИЈА**

Туристичка организација општине Ћуприја је основана Одлуком Скупштине општине Ћуприја о оснивању Туристичке организације општине Ћуприја бр. 06-43/2002-01, од 20.06.2002. године, а активно је почела са радом 16.04.2009. године, ради вршења послова унапређења и промоције туризма на територији општине Ћуприја.

* Туристичка организација има својство правног лица и уписује се у судски регистар.
* Туристичка организација послује у складу са прописима о јавним службама.
* Туристичка организација послује под називом: ТУРИСТИЧКА ОРГАНИЗАЦИЈА ОПШТИНЕ ЋУПРИЈА.
* Седиште Туристичке организације је у Ћуприји, Карађорђева бр. 19.
* Матични број под којим се Туристичка организација води у регистру разврставања је 17764926
* Порески идентификациони број ( ПИБ ) је 102482114
* Шифра делатности 8413

Службене просторије опремљене су неопходном канцеларијском опремом и то: канцеларијским намештајем, компјутерима са пратећом опремом, клима уређајима и осталим канцеларијским материјалом. Опрема се редовно одржава, али због дугогодишњег коришћења и застарелости потребни је извршити набавку нових рачунара са пратећим компонентама.

**ДЕЛАТНОСТ И ОПИС ПОСЛОВА**

Шифра делатности Турстичке организације општине Ћуприја је:

**8413 -Уређење пословања и допринос успешнијем пословању у области економије**

Основна делатност Туристичке организације општине Ћуприја је промовисање туристичке понуде наше општине у циљу привлачења што већег броја туриста.

Туристичка организациаја општине Ћуприја спроводи активности у области промоције туризма и интегрисаног туристичког производа општине Ћуприја , туристичко информативне услуге, активности на дефинисању, промовисању и комерцијализацији туристичког производа (који потичу из дестинације). Такође, координира активности и сарадњу између привредних и других субјеката у туризму који на непосредан начин или посредно делују на унапређење развоја и промоцију туризма. Неке од основних активности овог организационог дела су: - обезбеђивање и унапређење информативно-пропагандног материјала којим се промовишу туристички потенцијали општине Ћуприја (штампане публикације, аудио и видео промотивни материјали, онлајн средства промоције, интернет презентацијe, друштвене мреже и пратеће дигиталне активности, сувенири итд); - прикупљањe и објављивањe информација о целокупној туристичкој понуди Ћуприје , - организовање и учешће у организацији туристичких, научних, стручних, туристичких и других скупова и манифестација; Организација и унапређење рада туристичко-информативног центра за прихват туриста, пружање бесплатних информација туристима, прикупљање података за потребе информисања туриста, упознавање туриста са квалитетом туристичке понуде, упознавање надлежних органа са притужбама туриста и др. У оквиру чега припрема и прикупља податаке, саставља упитнике, анализе и друге информацијe; - Подстиче реализацију програма изградње туристичке инфраструктуре и уређења простора; - као и друге послове од значаја за промоцију и развој туризма, односно остале активности у складу са законом, оснивачким актом и статутом.

**УНУТРАШЊА ОРГАНИЗАЦИЈА И КАДРОВИ**

Унутрашња организација, послови и задаци уређују се Правилником о унутрашњој организацији и систематизацији. У Туристичкој организацији општине Ћуприја, осим директора запослен је и један радник, реализатор промотивних активности. Планирана средства за зараде у 2022. години утврђена су у складу са Упутством за припрему одлуке о буџету општине Ћуприја за 2022. годину.

**МИСИЈА РАЗВОЈА ТУРИСТИЧКЕ ДЕСТИНАЦИЈЕ - ОПШТИНА ЋУПРИЈА**

Туристичка организација општине Ћуприја основана је ради унапређења и промоције туризма на територији општине Ћуприја и у складу са тим веома важан задатак је да се створе услови за активирање туристичких ресурса на територији општине Ћуприја и на тај начин унапреде и промовишу изворне вредности дестинације. Један од главних циљева јесте да се врши подстицање, координирање и организација културних, уметничких, привредних, спортских и других активности које доносе обогаћивању туристичког производа.

У области туризма, Туристичка организација општине Ћуприја и они који живе и раде у оквиру дестинације имају мисију да:

* Повећају одговорности за складан друштвени и културни развој на туристичкој дестинацији што подразумева стварање квалитетног, активног и позитивног амбијента за развој туризма.
* Раде на развоју добрих система комуникације између свих учесника у креирању интегрисаног туристичког производа на туристичкој дестинацији где сви треба да сарађују и активно учествују у креирању активних и конкурентски интегрисаних туристичких производа.
* Охрабрују и подржавају реалне и креативне идеје.
* Стварају пријатан и гостољубив амбијент за домаће и стране посетиоце, али и локално становништво.
* Пружају туристима укупно задовољство кроз квалитет понуђених услуга на дестинацији.
* Путем канала промоције и пропаганде развијају имиџ туристичке дестинације територије општине Ћуприја до нивоа оптималних коришћења постојећих капацитета и омогућити развој нових садржаја и капацитета.
* Експлоатишу природне, културне и друге ресурсе на одговоран начин који доноси профитабилне и одрживе дугорочне инвестиције.

**СТРАТЕГИЈА РАЗВОЈА ТУРИЗМА**

Правац развоја туризма општине Ћуприја одређен је у сагласности са стратегијом развоја туризма Србије

Туристичка организација општине Ћуприја, у свом пословању свој рад базира на званичној стратегији развоја туризма у оквиру које је сачињен Програм развоја туризма општине Ћуприја.

Програм развоја туризма општине Ћуприја је плански документ развоја туризма општине Ћуприја који даје смернице и подстицаје за будући развој туризма.

Циљ израде Програма развоја туризма општине Ћуприја је да се туризму приступи системски, као могућем одрживом извору стварања трендова туристичке понуде и тражње у глобалним оквирима укључујући и ефекте које туризам има на укупан друштвено социјални развој, локални и регионални развој, на развој културе, образовања, спорта, унапређење животне средине и на развој комплементарних делатности трговине, пољопривреде.

Израда документа званично је отпочела 22.08.2017. доношењем одлуке о приступању изради Програма развоја туризма општине Ћуприја, број: 06-174-2/2017-02 од 22.08.2017.године

Полазну основу за формулисање Програма развоја туризма општине Ћуприја, представљају национална и локална стратешка документа, програми и пројекти који се реализују у општини Ћуприја.

У циљу спровођења ове одлуке и израде Програма, образован је Радни тим за израду Програма кога чине чланови и то: члан општинског Већа задужен да прати стање у области спорта, културе и туризма представници општинске управе, јавних предузећа, невладиног сектора као и остали представници из јавног, приватног и цивилног сектора.

Чланове Радног тима именује Председник општине решењем.

Основни задатак радног тима је припрема и израда Програма развоја туризма општине Ћуприја.

Туристичка организација пружаће подршку Радном тиму, кроз обезбеђење простора за рад и кадрове, техничку помоћ током израде Програма, достављање свих званичних релевантних података и др.

**ПРИРОДНИ ПОТЕНЦИЈАЛИ**

Програм развоја туризма општине Ћуприја као приоритетне облике наводи оне који су засновани на природним и антропогеним ресурсима, у које спадају етнографски, уметнички, амбијентални, пејзажни и манифестациони.

ВЕЛИКА МОРАВА

Доминантна понуда би била у сфери активног одмора у виду сезонског авантуристичког програма.

Непроцењиво богаство, као и извор мноих идеја за развој туризма представља чињеница да је град Ћуприја опасан двема рекама, Раваницом и Великом Моравом. На основу досадашњих истраживања, обиласка терена и разматрања техничких могућности , сматрамо да су подручја приобаља око ових река изузетно погодна за проширење туристичке понуде у виду активног одмора.

Свакако , најатрактивнији део туристичко производа представљала би могућност пловљења Великом Моравом.

Туристичка организација је покренула иницијативу ставаљања одређене дужине речног тока у пловне сврхе и у интензивној је комуникацији са експертима из Министарства саобраћаја, Лучке капетаније Смедерво и ЈП Србија воде , због успостављања неоходних услова за реализацију планираних активности.

У складу са тим Туристичка организација има у плану куповину чамаца , којима би се организовала пловидба Великом Моравом, што би имало за циљ искоришћавање природних ресурса водотока реке Мораве. Уједно то пружа могућност развијања ловног туризма у зимским месецима.

Још једна могућност туристичке понуде је организовање Mоравске регате. Анализа привлачне снаге пиродних ресурса којима располаже, омогућава да се њиховим повезивањем у јединствен производ може створити богат садржај као битан предуслов да се дужина боравка у општини продужи. У оквиру програмског дела регате, може се организовати такмичење у припремању гастрономских специајлитета као што су рибља чорба, гулаш од дивљачи, специјалитети од гљива итд.

Велика Морава,као река богата рибљим врстама које су атрактивне за риболов, пружа могућност развијања ове врсте спорта како у рекреативном тако у такмичарском смислу.

Након двогодишњег организовања Риболовачког МОСТ КУП-А закључили смо да импозантан број риболоваца из свих крајева Србије, борави у Ћуприји у току сезоне риболова . Разлози су вишеструки а првенствено се односе на порибљеност саме реке, добре инфраструктурне услове, амбијентална атмосфера која је употпуњена отварањем нових угоститељских објеката са смештајним капацитетима, непосредна близина паркинг места, центра града и ауто- пута. У том правцу наставићемо да развијамо и организујемо риболовачкa такмичења, која према речима чланова Савеза могу бити и вишег ранга, међународног карактера , с обзиром на услове које поседујемо.

Организација спрортско-рекреативних догађаја на отвореном има посебан значај у периоду од када су мере превенције против корона вируса на снази, с обзиром да су активности које се организују у затвореним просторима склона разним ограничењима.

Такође, садржаји овог типа имају веома афирмативни карактер, када узмемо у обзир велико медијско интересовање. С тим у вези, у плану је да се 2022.године ангажује Јован Мемедовић, новинар и водитељ програма на РТС-у како би се искористили сви расположиви ресурси за снимање емисије „Сасвим природно“.

МУЋАВА

Још једна дестинација погодна за развијање риболовачког туризма је језеро Мућава, које би у случају неповољног водостаја реке Велике Мораве било алтернативно решење а ,које се налази у непосредној близини Ћуприје , тачније путу за спомен парк Боја на Иванковцу. У ту сврху је потребно уређење путних прилаза језеру,уређење саме околине језера и постављање платформи за риболов,као и редовно порибљавање језера.

ЈЕЗЕРО НА ВЕЗИРОВОМ БРДУ

У непосредној близини града, на најраспрострањенијем викенд насељу, на Везировом брду, налази се језеро које је порибљено и очишћено од војног отпада. С обзиром да велики број људи већ посећује поменуту локацију, што због уређених домаћинстава, воћњака и винограда и с обзиром да то језера постоји пут који би требало додатно насипати, овај локалитет је идеалан за развијање нове туристичке дестинације.

На везировом брду налалзи се и такозвана Виноградарска кућа, као и Чубурска чесма које припадају културно историјском наслеђу.

Непосредна близина градских базена и тениских терена „Славија“, такође говори у прилог томе да би овом делу града требали посветити више пажње.

ЈУЖНИ КУЧАЈ

Захваљујући природном богатству планине Јужни Кучај, постоји могућност развијања рекреационог туризма, укључивањем у туристичку понуду планинску, пешачку стазу ,са почетном тачком од манастира Раваница, преко потеза Мирилово,Ловачке чесме, до Видиковца, са којег се види село Сење и део Ћуприје,даље до потеза Биковац и назад до манастира. Овде се пружа могућност развијања сеоског туризма и повезивања са верским и рекреационим туризмом, у интегрисани туристички производ,са којим се може наступити на тржишту.У складу са тим јако је битно развијање свести локалног становништва за развој туризма о чување туристичких потенцијала. Потребно је заштитити природне потенцијале планине Јужни Кучај и спровести студију изводљивости могуће туре, а превасходно очистити околину од дивљих депонија, односно решити питање управљања отпадом.

ВАВИЛО

Туристичка организација општине Ћуприја планира у 2022. Године да настави са уређењем локалитета који се налазе у непосредној околини, а који има сврху излетишта. Једно од њих је локалитет Вавило који се налази изнад манастира Раваница, на путу за Сењски рудник. Локалитет је смештен у непоредној близини реке Раванице, богат осталим природним ресурсима. Погодан је за организовање породичних излета и осталих видова рекреативног одмора у природи.

Такође, изнад овог локалитета налази се шумско подручје које пружа могућност планинарским друшвима да своје активности спроводе и ка општини Параћин, што опет даје даљу могућност за имплементацијом пешачкик и планинарских стаза.

ИСТОРИЈСКО НАСЛЕЂЕ И АРХЕОЛОШКА НАЛАЗИШТА

Праисторијска налазишта у околини Ћуприје говоре о развијеној култури човека тог времена. Остаци града воде порекло још од каменог доба, о чему сведоче многи предмети пронађени континуираним археолошким ископавањима. Са сигурнишћу би се могло рећи да општина Ћуприја поседује такав потенцјал који у будућности може прдестваљати орбиту кулуре.

МАНАСТИР РАВАНИЦА

Манастир Раваница је манастир у [Србији](https://sr.wikipedia.org/wiki/%D0%A1%D1%80%D0%B1%D0%B8%D1%98%D0%B0) и налази се у подножју [Кучајских планина](https://sr.wikipedia.org/wiki/%D0%9A%D1%83%D1%87%D0%B0%D1%98%D1%81%D0%BA%D0%B5_%D0%BF%D0%BB%D0%B0%D0%BD%D0%B8%D0%BD%D0%B5), поред села [Сење](https://sr.wikipedia.org/wiki/%D0%A1%D0%B5%D1%9A%D0%B5_(%D0%8B%D1%83%D0%BF%D1%80%D0%B8%D1%98%D0%B0)) код [Ћуприје](https://sr.wikipedia.org/wiki/%D0%8B%D1%83%D0%BF%D1%80%D0%B8%D1%98%D0%B0_(%D0%B3%D1%80%D0%B0%D0%B4)). Раваница је задужбина кнеза [Лазара](https://sr.wikipedia.org/wiki/%D0%9B%D0%B0%D0%B7%D0%B0%D1%80_%D0%A5%D1%80%D0%B5%D0%B1%D0%B5%D1%99%D0%B0%D0%BD%D0%BE%D0%B2%D0%B8%D1%9B), који је погинуо у [бици на Косову](https://sr.wikipedia.org/wiki/%D0%9A%D0%BE%D1%81%D0%BE%D0%B2%D1%81%D0%BA%D0%B0_%D0%B1%D0%B8%D1%82%D0%BA%D0%B0) на [Видовдан](https://sr.wikipedia.org/wiki/%D0%92%D0%B8%D0%B4%D0%BE%D0%B2%D0%B4%D0%B0%D0%BD), [28. јуна](https://sr.wikipedia.org/wiki/28._%D1%98%D1%83%D0%BD) [1389](https://sr.wikipedia.org/wiki/1389). После Косовске битке и Лазареве погибије, његове мошти пренесене су из приштинске цркве Вазнесења у Раваницу 1392. године. Манастир тада постаје место ходочашћа и жижа око које се ствара култ кнеза Лазара, косовског мученика, а затим и његових сабораца. Више пута била је рушена и паљена при чему није страдала сама црква, већ утврђење и манастирске зграде. Црква је тешко страдала 1686/7. године, када је побијен и већи број раваничких монаха.  Црква је посвећена Вазнесењу Господњем и ограђена је чврстим одбрамбеним зидом са седам кула. Раваница је саграђена између [1375](https://sr.wikipedia.org/wiki/1375). и [1377](https://sr.wikipedia.org/wiki/1377). године, а [фреске](https://sr.wikipedia.org/wiki/%D0%A4%D1%80%D0%B5%D1%81%D0%BA%D0%B0) су осликане неколико година пред Косовску битку.Као значајно средиште духовног, културног, књижевног и уметничког живота Раваница је утицала на настанак више цркава и манастира.

Данас, након много векова од косовске битке манастир Раваница представља једно од најважнијих културно историјских наслеђа општине Ћуприја.

Чињеницом да су у манастиру изложене мошти кнеза Лазара, он представња веома важан туристички производ у оквиру верског туризма. Импозантан број посетилаца из свих крајева света посети Ћуприју и оближње село Сење захваљујући постојању манастира Раваница , током свих 365 дана у години.

Туристичка организација општине Ћуприја ће наставити и у 2022

. са активном промоцијом задужбине Кнеза Лазара и Видовданским свечаностима кроз информативно-пропагандни програм у виду штампаног, аудио и видео материјала , кроз организацију представа и игроказа са адекватном тематиком, али и едукацијом најмлађег дела популације општине Ћуприја како би се свест маштана о сопственом идентитету подиглана највиши могући ниво, а самим тим унапредила и туристичка понуда. С обзиром да је у 2020.години откривен и освештан споменик кнезу Лазару на улазу у Ћуприју,тиме ће и туристичка понуда у делу промоције верског туризма бити богатија и атрактивнија.

Током летње сезоне 2020. И 2021.године у периоду од јула до октобра месеца, викендом, вршена су и статистичка истраживања о броју и структури посетилаца манастиру. Податке које смо добили говоре нам о томе да је просечан број посетилаца током викенда око 500. Из тога произилази чињеница да манастир Раваницу викендом , годишње посети око 25,000 посетилаца. Радним данима посећеност је нешто мања, нарочито у протекле две године када су ђачке екскурзије обустављене због корона вируса.

Сагледавајући фреквентност посетилаца на овом локалитету, долазимо до закључка да је неоходно поставити монтажни објекат и упослити одговарајући кадар како би се посетиоци што квалитетније информисали о осталим садржајима туристичке понуде општине Ћуприја.

СТУБЛИНЕ

У близини језера Мућава, на самом улазу у село Супска, налази се једно од најстаријих археолошкох налазишта винчанске групе,Стублине. Ископавања су вршена августа 1956. године, у оквиру тадашњег плана рада за истраживање праисторије Поморавља, који је био спроведен у оквиру Археолошког института, и у сарадњи са Народним музејом у Београду. Ово налазиште, после Винче, пружа најпотпунију слику винчанске кулутуре и представља велики потенцијал за развој и унапређење туристичке понуде општине Ћуприја.

ХОРЕУМ МАРГИ

Други битан локалитет и први град на територији Ћуприје је Хореум Марги (Житница Мораве). У току ископавања,која су започета 1962. године,откривен је део римске некрополе и 20 гробова која датирају из 4.века. Наредних неколико година настављено је ископавање у неколико наврата,и тада су откривени остаци североисточне куле,која је једина приступачна. Налазиште је већим делом на територији касарне, што отежава даље ископавање. Оно што је позnaто је да је Хореум Марги био заначајно римско утврђење, од великог еконoмског и војног значаја са комплетном структуром града. Делови .ове инфраструктуре се могу видети у Музеју у склопу сталне поставке.

У плану је организација едукативних радионица, како би се проширила свест о историјском значају околине у којој живимо. Радионица би окупљала децу школског узраста, из нaше општине а касније и других општина .

На територији општине Ћуприја посоје многи нама мање познати локалитети са културно историјским споменицима чије су локације познате само члановима удружења који се интезивно крећу по терену. То су углавном неприступачна места у шумама или на брдима.Потребно је побројати их и уредити прилазе до њих, означити их и вршити акивну промоцију.

РАЗВОЈ РУРАЛНОГ ТУРИЗМАМ

Туристичка организација опшине Ћуприја је идентификовала велики потенцијал у развоју Руралног-сеоског туризма на територији општине Ћуприја, сходно постојећим капацитетима.

Аквизицијом заитересованих физички и правних лица , кроз медије али и на терену јавности су предочене мере за подстицај и развој ове гране туризма. С обзиром на атрактивност и повољности националних али и иностраних мера, потребе тржишта и постојање неопходних капацитета, констаовано је да на територији општине Ћуприја постоји велико интересовање према овој делатности што је резултирало регистрацијом домаћинстава и пружањем ове врсте услуга.

Туристичка организација општине Ћуприја ће у 2022. наставити континуитет у одржавању трибина, панела и едукативних редионица, које имају за циљ да заитесованим странама предоче бенефите бављења овом делатношћу али и да прати рад већ оформљених домаћинстава како би могла адекватно да их уврсти у туристичку понуду општине Ћуприја и да их што квалитетније промовише у предстојећим промотивним активностима.

Туристичка организација општине Ћуприја планира да у 2022.години организује групне посете сеоских домаћинстава са територије Републике Србије која би служила заитересованим странама као пример добре праксе. .

**ПЛАН ПРОМОТИВНИХ АКТИВНОСТИ ТУРИСТИЧКЕ ОРГАНИЗАЦИЈЕ ОПШТИНЕ ЋУПРИЈА**

Основне активности Туристичке организације општине Ћуприја у 2022. Години су наставак интензивних промотивних активности у земљи, али и у региону.

Начин на који ће се промотивне активности обављати у многоме зависи од епидемиолошких мера које буду актуелне.

Уколико мере превенције буду омогућавале организовање сајамских манифестација на локалном тржишту наступаћемо самостално , док ћемо се на већим промотивним манифестацијама у земљи и региону, презентовати у сарадњи са Туристичком организацијом Србије и осталим туристичким организацијама из Шумадије и Поморавња.

САЈМОВИ

Како је континуитет у промоцији веома битан , планирали смо учешће на сајму туризма у земљи и то : Мађународни сајам туризма у Београду , Сајам туризма и активног одмора Нишу , Сајам туризма и сеоског туризма Крагујевцу, Сајам привреде Ниш Експо у Нишу и Београдски манифест.

Учествоваћемо на Београдском манифесту који ће се одржати у мају 2022. године.на Калемегданској тврђави у Београду. Београдски манифест је високо позиционирана платформа за предстваљање најбољих манифестација и туристичких дестинација Србије и региона и зато је неопходно да на најбољи могући начин представимо природно и културно богатство општине Ћуприја.Очекује се да ће у 2022.години учешће узети око 100 општина из Србије, више од 15 иностраних излагача и преко 5.000 учесника у разноврсним програмима. Процена је да ће овај фестивал у 2022.години посетити преко 150 хиљада посетилаца.

Туристичка организација општине Ћуприја планира да се у 2022. Години презентује на неком од сајмова туризма у региону, с обзиром на непосредну близину дестинације која нам је јако битна за аквизицију потенцијалних посетилаца.

ИЗДАВАЧКА ДЕЛАТНОСТ

Планирамо израду и постављање туристичке мапе територије општине Ћупријен на локацији предвиђеној за просторно обележавање али и за имплементацију исте кроз софтверски канал , где ће се наћи све сервисне информације, као и информације о значајним туристичким локалитетима и угоститељским објектима.

Штампани промотивни материјал Туристичке организације општине Ћуприја обухвата општи каталог о Ћуприји и њеним потенцијалима на српском и енглеском језику, брошуре о манифестацијама, промотивне флајере, позивнице , постере, промотивне реквизите (лепезе, календаре), визит карте итд.

У пpeтходном периоду посветили смо више пажње упознавању села са територије општине Ћуприја,па ће као резултат тога у 2022.години бити издавање публикација које ће се управо бавити овом тематиком , а која ће имати за циљ да промовише наша села, али и да нас мештане Ћуприје упозна мало боље са својом околином.

У скалду са унапређењем и проширењем туристичке понуде општине Ћуприја , Туристичка организације ће у 2022. Години оплеменити постојећи пропагандни материјал са новим садржајима и објавити нове брошуре о Цреваријади и aктивном одмору у Ћуприји. Штампани пропагандни материјал највише се користи на промотивним манифестацијама, где се дели бесплатно.

Пропагандним материјалом Туристичка организација општине Ћуприја планира учашће на организованим изложбама и конкурсима у земљи.

ИНФОРМИСАЊЕ И ОДНОСИ СА ЈАВНОШЋУ

Туристичка организација општине Ћуприја ће у 2022.години наставити са редовним извештавањем јавности и медија о спроведеним активностима и одржавањем конференција за новинаре. Пружањем неоходних информација радио, телевизијским и електронским медијима Туристичка организација општине Ћуприја ће у 2022.г. наставити и сарадњу са свим медијским кућама како на локалном, тако и на националном нивоу.

ОГЛАШАВАЊЕ

У циљу ефективнијег промовисања туризма и постојеће туристичке понуде општине Ћуприја, Туристичка организација општине Ћуприја поседује свој сајт на адреси [www.turizam.cuprija.rs](http://www.turizam.cuprija.rs/). Отворени су youtube и instagram налози, а све у циљу промовисања и привлачења већег броја туриста. Facebook налог је активиран пре нешто више од пет година и служи за активну промоцију догађаја у општини као и за најаву манифестација.

С обзиром да је Туристичка организација општине Ћуприја у 2021.години спровела низ активности у прикупљању информација и фотографија са терена и у сарадњи са осталим институцијама и удружењима, планирамо да у 2022.години унапредимо сајт и урадимо апликацију виртуелни туристички водич.

Поред унапређења квалитета постоћих платформи , потребно је отворити и налоге на друштвеним мрежама који ће се односити само на нашу најутентичнију гастрономску манифестацију „Цреваријаду“, која се 2022. Године одржава тринаести пут заредом и која има велики потенцијал у привлачењу многобројних туриста из земље и региона. У том делу неопходно је ангажовање графичког дизајнера ради израде што аутентичнијих маркетиншких решења јер су друшвене мреже постале најефикаснији вид маркетиншких канала.

Поред дигиталног оглашавања, Туристичка организација пштине Ћуприја ће у 2022.години наставити са оглашавањем у штампаним и електронским медијима , а то подразумева пласирање огласних решења односно радио и тв спотова, оглашавање у специјализованим часописима и оглашавање кроз специјализоване емисије на телевизијским станицама.

Просторно оглашавање предствања још један вид промотивних активности које ће бити предузете у 2022. Години а засниваће се на постављању огласних решења на билбордима, аутобуским стајалиштима и осталим објетима предвиђеним за ту намену.

ПОСЕБНИ ДОГАЂАЈИ И ПРОМОЦИЈЕ

Туристичка организација општине Ћуприја активно учествује у организацији и суорганизацији манифестација које су предвиђене календаром догађаја општине Ћуприја. Ослањајући се на култури и традицију, историјске или опште-образоне, научне или чињенице из света музике,спорта и рекреације, свака од манифестација је потпуно аутентична и привлачи различите интересне групе посетилаца. Поред организационих , промотивне активности у оквиру манифестација су неизоставни део.

**МАНИФЕСТАЦИОНИ ТУРИЗАМ**

Због последица које су изазване пандемијом корона вируса и актуелним епидемиолошким мерама у предтходном периоду, реализоване су само оне манифестације за које су постојали адекватни услови.

У складу са свим тим, али и са надом да ће се ситуација нормализовати у 2022.години, Туристичка организација припрема план манифестација према устаљеном плану.

Туристичка организација учествује у организациији следећих манифестација:

**ПРВОЈАНУАРСКА ЖУРКА**

Организацијом новогодишњег концерта и ангажовањем актуелних музичких извођача ТО Ћуприја омогућује, како мештанима општине Ћуприја тако и потенцијалним туристима несвакидашњи вид забавног карактера. Поред уживања у музичком делу, посетиоци имају прилику да дегустирају традиционалне српске специјалитете и специфичне врсте напитака на више пунктова који се постављају у непосредној близини музичких извођача. Како самом концерту претходе техничке припреме а цео процес се одвија на отвореном, велики број посетилаца долази раније како би били у непосредном контакту са самим извођачима. Континуирано организовање новогодишњег концерта директно утиче на повећање броја посетилаца. Крај концерта увек буде додатно уприличен раскошним ватрометом. На број посетилаца знатно утиче маркетиншка кампања али и временски услови.

**МАТУРАНТСКИ ПЛЕС**

Интернационална манифестација која се у Србији организује од 2005 године, у мају месецу. Матуранти завршних разреда средњих школа широм Европе тачно у 12 часова плешу исту кореографију уз музику Johana Strausa. Ова манифестација поред самих ученика окупља велики број родитеља, наставника и професора као и ученике млађих разреда и предшколског узраста. Програм се одвија на отвореном платоу у центру града. С обзиром на атрактивност ,ова манифестација има велику медијску пажнју.

**ВИДОВДАНСКЕ СВЕЧАНОСТИ**

Свечаност се организује поводом прославе Видовдана у порти манастира Раваница. Садржај је сваке године другачији, али је без обзира на то увек директно ослоњен на историјску позадину и сам повод прославе.

С обзиром да се 2022. Обележава 632.г. од косовског боја у плану је да се прослава Видовдана подигне на виши ниво, уз присуство одређеног броја званица.

Самим тим програм и техничка подршка морају бити прилагођени догађају.

Подизањем , откривањем и освешћењем споменика Кнезу Лазару у 2020.години , туристичка понуда општине Ћуприја у делу верског туризма је употпуњена и привлачи већи број посетилаца.

Видовданске свечаности у просеку трају по недељу дана а чине их бројне културно уметничке активности скоро свих институција у граду, укључујући основне и средње школе, Музеј, Библиотеку,Установу културе и предшколску установу.

Огранизују се позоришне представе, изложбе слика, промоције књига, музичке изведбе, игрокази, ликовне колоније и демонстрације средњевековних прилика.

**ЦРЕВАРИЈАДА**

Цреваријада је традиционална манифестација забавног карактера, коа се одржава последњег викенда у јулу у Моравском парку. Окупља велики број гурмана жељних добре забаве и укусне хране. У оквиру ове манифестације пријављене екипе се надмећу у спремању специјалитета од свињских цреваца, које оцењује стручни жири.

За тринаесту по реду Цреваријаду, примениће се концепт из 2019.г. са још квалитетнијим програмом уколико то епидемиолошке мере буду дозволиле.

Поред дегустације разних специјалитета традиционалне кухиње, бројни посетиоци ће моћи да уживају у културно уметничком и забавном програму богатог садржаја, који се састоји од концерата, наступа КУД-ова, изложби уметничких дела. Цреваријада је прилика за успостављање партнерских ,пријатељских, културних, привредних и туристичких веза између градова, села, привредних субјеката и људи. Ова манифестација пружа могућност прозвођачима меда, вина и ракија и осталих безалкохолних пића и хране, да своје производе рекламирају и продају. Цреваријада је манифестација која због звоје аутентичности сваке године окупља све више учесника и посетилаца. Збох саме локације где се одржава а то је Моравски парк, велики број посетилаца користи несвакисадашњу прилику да тог дана учествује у спусту низ реку Велику Мораву. Цреваријада 2022. Има за циљ да поред учесника и посетилаца, угости велики број колега ТОЋ-е. који су нам дали несебичну подршку у реализацији претходне Цреваријаде и омогућили нам да на важним промотивним манифестацијама искажемо потенцијал општине Ћуприја. За ту прилику потребно је обезбедити смештај и храну као и органзовање једнодневног излета до манастира Раванице и околине.

**МОРАВСКА РЕГАТА**

Регата је још један од атрактивних видова рекреативног боравка у природи, који подразумева заједничку пловидбу групе људи на већем броју чамаца или других врста пловила. Уједно предстваља и одређени вид забаве , с обзиром да су учесници велики ентузијазисти и љубитељи природе. У складу са тим и великим потенцилаом који нам пружа Велика Морава, могућност организовања Моравске регате је сасвим извесна уколико се буду створили услови за окупљањем већег броја људи.

**РИБОЛОВАЧКИ МОСТ КУП**

Велика Морава нам пружа много могућности у делу развоја туризма. Нарочито ако се узме у обзир допринос отварања нових угоститељских објеката и редовно одржавање приобаља. Риболовачки мост куп који одржан већ две године заредом у другој половини септембра, има тенденцију да постане традиционална манифестација, која окупља преко сто учесника из свих крајевеа наше земље. Поред самих такмичара, у организацији учествују судије, редари као и чланови риболовачког удружења из Ћуприје. Такмичење у три риболовачке дисциплине фидер, пловак и вараличар се на крају сваког такмичарског дана награђује пригодним наградама . За све учеснике се припрема пригодна закуска. Оваква манифестаија привлачи велики број посетилаца и љубитеља природе. Необична опрема коју користе спортски риболовци свакако је атрактивна за љубитеље риболова. Манифестација има и едукативни карактер. Наш суграђанин Алекса Илић, који већ дуги низ година остварује врло запажене резултате као спортски репрезентативац па у оквиру саме манифестације, а у сарадњи са осталим колегама, одржава једну врсту едукације за најмлађе. Манифестација је веома медијски пропраћена.

На основу расположивих ресурса, риболовачки МОСТ КУП има потенцијал да у 2022. Години постане манифестација међународног карактера. Због временских услова које више погодоју риболову али и због бројних такмичења пре свега пожељно је да се термин одржавања манифестације помери за прву недењу октобра. Такође због доласка такмичара из далеких крајева наше земље и региона, ако и због плана да се уведу посебни програми сајамског и едукативног типа, потребно је проширити време трајања риболовачког Мост Куп-а на три дана. Повећањем броја такмичара и продужетком трајања манифестације, условњени смо да продужимо писту на коју се поставњају такмичари, у делу њеног уређења. Риболовачки МОСТ КУП би са новим концептом одржавања био свакако атрактивнији и повећао би број учесника али и посетилаца.

Пожељно је припремити језера Мућава и Везирово језеро као алтернативне терене у случају да водоток реке Велике Мораве не буде одговарајући.

**ИЗАЂИ МИ НА ТЕГЛУ**

Наредне године наступамо са овим пројектом којисе већ шест године успешно реализује широм Србије. Ова јединствена , концептуално необична, аутентична и друштвено одговорна манифестација одржава се на територији целе Србије у виду каравана, током септембра и октобра.Основни циљ овог забавног такмичења је потрага за шампионима у припремању напознатијег српског специјалитета-**АЈВАРА .** Манифестација је успела да споји традиционално и модерно, село и град прошлост и садашњост и да уједно омогући свакој општини да промовише сопствену аутентичност. Поред такмичарског дела , ова манифестација својим забавним програмом привлачи велики број посетитилаца,жењних укусне хране и добре забаве. С обзиром на могућности које нам пружа Моравски парк , у коме се ова манфестација одржава, сваке године поред такмичарске зоне, организујемо и зону за Тегла Базар , као и зону намењену најмлађем делу наше популације. За најмлађе се организују разне наградне игре, обезбеђују се пригодне награде бесплатан забавни програм. У том делу остварујемо веома квалитетну сарадњу са школама и вртићима, са територије општине Ћуприја. Организујућу Изађи ми на теглу, дошли смо до идеје али и реализације још једног вида сарадње и то Центром за социјални рад, односно са мајкама и децом ометеним у развоју. Укључујући све интересне групе, добили смо позитивни ефекат целокупне локалне заједнице.

**ДАН ТУРИЗМА-ПРАВО НА ОДМОР**

Туристичка организација општине Ћуприја укључиће се у обележавање светског дана туризма који се обележава 27. септембра.

Предлог је да се управо тог дана организује нека од манифестацја која се свакако одржава у том периоду. Уколико се за то не створе оптимални услови направићемо програм са прецизним концептом. То подразумева ангажовање једног предавача из ТОС-е, ради одржавања предавања на тему значаја туризма као привредне гране али и анализе туристичких локалитета општине Ћуприја. Организовали би смо посету једног локалитета који је потребно афирмисати у наредном преиоду . Окупили би смо локалне угоститење који би презентовали традиционалне српске специјалитете. Путем медија би смо послали поруку јавности о праву на одмор и о локалитетима где се то на територији општине Ћуприај то право може оставрити.

Mанифестације које се организују на територији општине Ћуприја а у којима учествујемо као суорганизатори су:

* **Смотра удружења „Наше златно доба“**
* Удружење жена „Наше златно доба“ ће у 2022.години у оквиру Васкршњих празника организовати Смотру ручних радова жена који су израђени техником вежења и плетења. Смотра ће бити изложбеног али и такмичарског духа.Туристичка организација Ћуприје ће подржати организовање ове манифестације и искористити прилику да кроз овај вид сарадње са удружењем жена повећа број потенцијалних посетилаца, љубитеља етнологије.
* **Дани гљива**

Удружење гљивара „Горун“ из Ћуприје сваке године у току маја месеца организује Дане гљива са посебним активностима које су везане за ову област.За љубитеље природе тродневно дружење се састоји из обиласка терена, бербе гљива, детерминације и изложбеног дела. Место самог догађаја се организује у складу са временским условима. Одабир локације се врши на основу расположивих капацитета сходно броју пријављених учесника. Манифестација је међународног карактера и сваке године окупља све већи број посетилаца.

* **Ноћ музеја**

Манифестација која се традиционално одржава у четрдесет земаља Европе и која окупља велики број посетилаца. Поред тематских експоната, посетиоци у том периоду могу да виде сталну поставку музеја која се заснива на експонатима археолошких, историјских, нумизматичких и етнографских збирки.

* **Мото скуп**
* Богат садржај ове манифестације, сваке године окупља све више домаћих и страних посетилаца. Претходних година је манифестција окупљала 1500 бајкера и преко 12000 посетилаца. У тродневном боравку у Ћуприји, посетиоцима се успешно презентује комплетна туристичка понуда.
* **Годишњица обележавања Боја на Иванковцу**
* Један од догађаја који је обележио историју Србије и овог краја је Бој на Иванковцу. Сваке године се у то име организује свечана церемонија одавања државних и војних почасти и полагања ловорових венаца. Културно-уметничким програмом и освртом за историјске чињенице, даје се на значају овог локалитета.
* **Бициклијада**

У складу са трендом у развоју туризма и потражњом за специфичним туристичким услугама, а у сарадњи са спортским удружењима и клубовима из Ћуприје, као и протеклих годиа организоваће се Бициклијада. Основна идеја манифестације је подизање свести становништва о важности редовне физичке активности и промоције здравог живота.Том приликом учесници бициклијаде имаће прилику да се упознају са селима Ћуприје и уједно приближити сеоском туризму, који се у последњих неколико година намеће као све присутнији облик турузма. На крају манифестације учесници ће добити бициклистичку дозволу.

* **OPEN FLY IN**

У непосредној билизини Ћуприје у атрару села Добричево, 14.06.2018.године основан је Аероклуб Ћуприја и изграђен је аеродром мањег капацитета. Током досадашњег постојања клуба организоване су бројне активности у саклду са расположивим капацитетима клуба и бројем ултралаких летелица као што су: промоција ултралаког летења, панорамско летење, видео и фотографско снимање из ваздуха, обука пилота ултралаких летелица итд. Како би ширу јавност упознали са својим несвакидашњим активностима, чланови Аероклуба Ћуприја већ две године заредом организују манифетацију OPEN FLY IN. У дводневним активностима последњег викенда августа месеца, велики број пилота, коопилота и осталих љубитеља ултралаког летења из свих крајева наше земље и региона, посети ову манифестацију како би доживели несвакидашње тренутке користећи услуге које им тада бесплатно пружа Аероклуб Ћуприја. Промоцијом ултралаког летења и развојем ваздухопловне културе на подручју наше општине, употпуњује се туристичка понуда Ћуприје као потпуно аутентичне дестинације. Туристичка организација општине Ћуприје планира да и у 2022. Години настави сарадњу са Аероклубом Ћуприја у виду промотиних активности и суорганизацији манифестације OPEN FLY IN.

**Улична трка „Меморијал Александар Петровић“**

* 76 година у Ћуприји се одржава једна од најстаријих уличних трка. Одржава се у склопу обележавања дана општине Ћуприја. Посвећена је Александру Аци Петровићу, селектору и тренеру атлетске репрезентације Југославије,који је читав свој радни век посветио атлетици и проналажењу нових талената. Поред учесника трке, Ћуприју тог дана посети и знатан број јавних личности из света спорта и атлетике.

Изградњом атлетског стадиона у Ћуприји створени су додатни услови за организовањем многиг спортских такмичења на регионалном и европском нивоу што ће директно утицати на повећање броја посетилаца.

* **Дан ослобођења-Дан општине Ћуприја**

Поводом ослобођења Ћуприје у Другом светском рату сваке године се организују пригодне свечаности.

У оквиру програма, који траје недељу дана, организују се изложбе уметничких дела еминентних сликара, промоције зборника и значајних књижевних дела. Одигравају се култне позоришне представе а у оквиру ових свечаности свечаности планиран је концерт на градском тргу а непосредно пре тога пригодан програм за најмлађе у виду дечијих аниматора и интерактивних активности. Незаобилазни детаљ је и велика рођенданска торта којом се послужи више од 300 малишана и њихових пратилаца.

* **Турнир у футсалу**
* Током децембра месеца већ шест година за редом спортски центар „АДА“ организује турнир у футсалу у коме учешће имају спортисти-фудбалери из десет градова Србије .Такође, током зимског периода сц „АДА“ поставља клизалиште у непосредној близини спортске хале па је самим тим поменута локација високо фреквентна. Туристичка организација Ћуприје ће подржати овај спортски спектакл и искористити га како би посетиоце и учеснике турнира, као и посетиоце клизалишта информисали о туристичким потенцијалима општине Ћуприја.
* **Дочек Нове године**
* Туристичка организација општине Ћуприје ће се придружити свим културним дешавањима у оквуру новогодишњих празника које организују и остале културне и спортске организације општине Ћуприје а као самосталну активност планира организацију новогодишњих вечери које ће се одржавати од 26-29.децембра у забавном парку где ће посетиоци имати прилике да уживају у прелепом амбијенту. Такође, посетиоцима ће бити омогућено да поред новогодишње декорације купе и сувенире са обележјима општине Ћуприја. Поред пригодног културно-уметничког програма посетиоци ће моћи да уживају у специјалитетима српске националне кухиње и да свој доживљај забележе оригиналним фотографијама.

Поред манифестација које су део редовне годишње активности, Туристичка организација се радо одазива позиву за учешче у манифестацијама других организација настојећи да пружи максималну подршку као што су Сајам образовања, Флај опен деј, Међународна изложба паса свих раса и многе друге.

У оквиру спортских дешавања Туристичка организација планира, такође у сарадњи са спортским центром “АДА”, да активно учествује у организацији турнира у мини баскету и спортског лета.

С обзиром да манифестације привлаче велики број посетилаца са свих страна, представљају добру прилику за промоцију туристичке понуде општине и успостављања контаката који би имали позитивне ефекте у будућности.

Планирамо да негујемо и проширимо успешну сарадњу са многим удружењима грађана и невладиним организацијама у организовању и активном учествовању у њиховим пројектима и манифестацијама.

**ЈАВНИ НАСТУПИ**

Tуристичка организација општине Ћуприја планира да у 2022. Години настави са организовањем концерата у склопу манифестација. Избором атрактивних извођача, директно доприносимо повећању броја посетилаца и афирмацији општинне Ћуприја.

Организација концерата планира се за Првојануарску журку, Мото скуп, Видовданске свечаности, Цреваријаду и за Дан ооштине Ћуприја.

У оквиру већине манифестација Туристичка организација општине Ћуприја ангажоваће професионалне глумце, карневалске трупе, популарна тв лица, водитеље, аниматоре и аутентичне извођаче који би на адекватан начин посетоцима што више приближили тематику на коју се њихов наступ односи.

План промотивних активности сачињен је као саставни део Плана и програма рада Туристичке организације општине Ћуприја за 2022.годину под претпоставком да ће се активности одвијати неометано, а све у складу са мерама превенције од коронавируса.

**САРАДЊА СА НАЦИОНАЛНОМ СЛУЖБОМ ЗА ЗАПОШЉАВАЊЕ**

У 2022. Години планирамо да наставимо сарадњу са Националаном службом за запошљавања. Уколико у току 2022. Године буде расписан Јавни конкурс за организовање и спровођење јавних радова на којима се ангажују особе са инвалидитетом, Туристичка организација општине Ћуприја ће конкурисати, како би створили могућност упошљавања до десет особа са инвалидитетом . Примарна активност запослених, била би израда сувенира за потребе ТО Ћуприја као и за манифестације које се одржавају на територији општине Ћуприја. Вредност пројекта би износила око 2.600.000,00 динара.

**ПЛАНИРАНИ ПРОЈЕКТИ**

Туристичка организација општине Ћуприја ће у складу са расположивим кадровским ресурсима, конкурисати са унапред припремљеним пројектима на свим конкурсима који се распишу од стране републике Србије, а на којима Туристичка организација општине Ћуприја има право учешћа. Пре свега то ће се односити на конкурсе Министарства трговине, туризма и телекомуникације .

Туристичка организација општине Ћуприја ће и даље континуирано пратити трендове које диктира тржиште и у складу са буџетским могућностима промовисати туристичке потенцијале општине Ћуприја и вршити непрекидну аквизицију како домаћих тако и страних туриста.

У Ћуприји , 28.12.2021.године